NATO paralajmëron Rusinë për tensionet
Sekretari i Përgjithshëm i NATO-s Rasmussen tha se Rusia duhet të tërheqë trupat nga kufiri ruso-ukrainas
Ndërsa një destrojer amerikan – anija USS Donald Cook – hyri në Detin e Zi për të siguruar aleatët e shqetësuar, NATO-ja publikoi imazhe satelitore që tregojnë forcat ruse të pozicionuara përgjatë kufirit me Ukrainën. Fotografitë tregojnë batalione artilerie, helikopterë, aeroplanë luftarakë dhe forca speciale, gjithsej rreth 35 - 40 mijë trupa. Gjatë një takimi me zyrtarë çekë në Pragë, Sekretari i Përgjithshëm i NATO-s Anders Fogh Rasmussen deklaroi: Rusia mbetet e palëkundur dhe një agjenci shtetërore e lajmeve citon një gjeneral rus të ketë thënë se imazhet e NATO-s janë të vjetra, nga muaji gusht i vitit të kaluar. Presidenti rus Vladimir Putin mohoi që veprimet e Moskës të jenë pjesë e ndonjë plani më të gjerë. Ndërkohë, në disa pjesë të Ukrainës Lindore, protestues pro-Moskës bëjnë thirrje për ndërhyrje të mëtejshme ruse. thotë një grua përballë disa protestuesve. Në Kiev, presidenti i përkohshëm i Ukrainës, Oleksandr Turchynov, u bëri thirrje protestuesve që të dorëzohen. Por në lindje të vendit, një varg makinash ushtarake ukrainase hasën rezistencë nga fshatarët e zonës, të cilëve nuk u pëlqeu ky demonstrim force. Pavarësisht kërcënimeve të Rusisë për ndërprerjen e furnizimeve me gaz për Ukrainën, as NATO-ja dhe Shtetet e Bashkuara nuk kanë ndërmend të tërhiqen. Gjatë kthimit nga një udhëtim në Azi, Sekretari amerikan i Mbrojtjes Chuck Hagel i telefonoi homologut të tij ukrainas, duke e siguruar se Shtetet e Bashkuara do të vazhdojnë të qëndrojnë pranë Kievit. Ndërsa avionë luftarake amerikanë zhvilluan trajnime të planifikuara qysh më parë me forcat rumune, në hyrje të Detit të Zi, një luftanije franceze iu bashkua stërvitjeve ushtarake. Një demonstrim force, që synon të risjellë qetësi në një rajon të trazuar.